**LĪGUMS Nr. 2016/9-9/56**

**Iepirkumam nr. LLKC 2016/7**

„Uzlabojumi G1”

Ozolniekos, 2016.gada 13.jūlijā

**SIA “Latvijas Lauku konsultāciju un izglītības centrs”** (turpmāk - “Pasūtītājs”), reģistrācijas Nr. 40003347699, juridiskā adrese: Rīgas iela 34, Ozolnieki, Ozolnieku pagasts, Ozolnieku novads, tās prokūrista Edgara Lindes personā no vienas puses, un

**SIA “BATSOFT”,** reģistrācijas Nr. 40003246207, juridiskā adrese: Brīvības gatve 224, Rīga, LV-1039, tās valdes priekšsēdētājas Maritas Blūmas personā (turpmāk – „Izpildītājs”) no otras puses, turpmāk kopīgi saukti “PUSES” noslēdz līgumu (turpmāk tekstā - LĪGUMU) par sekojošo:

1. **Līguma priekšmets**
	1. Pasūtītājs pasūta un Izpildītājs apņemas veikt uzlabojumus grāmatvedības un uzņēmējdarbības vadībai paredzētajā datorprogrammā G1 (turpmāk tekstā – G1) saskaņā ar Tehnisko specifikāciju - tehnisko piedāvājumu (Līguma 1. pielikums) un Izpildītāja Finanšu piedāvājumu (Līguma 2. pielikums).
2. **Pasūtījuma kvalitāte un apjoms**
	1. Izpildītājs nodrošina savlaicīgu un kvalitatīvu G1 uzlabošanu, atbilstoši iepirkumā iesniegtajam piedāvājumam, Tehniskajām specifikācijām - tehniskajam piedāvājumam (1. pielikums), Finanšu piedāvājumam (Līguma 2. pielikums), šī Līguma nosacījumiem un Latvijas Republikā spēkā esošajiem normatīvajiem aktiem.
3. **Izpildes nosacījumi**
	1. Izpildītājs nodrošina G1 uzlabojumus **15 (piecpadsmit) kalendāro dienu laikā** no Līguma parakstīšanas brīža Līguma.
	2. Pēc G1 uzlabojumiem Izpildītāja pārstāvis iesniedz Pasūtītāja pārstāvim parakstīšanai pieņemšanas – nodošanas aktu 2 (divos) eksemplāros un Preču pavadzīmi – rēķinu 2 (divos) eksemplāros.
	3. Pēc pieņemšanas – nodošanas akta un rēķina parakstīšanas Pasūtītāja pārstāvis pieņemšanas – nodošanas akta un Preču pavadzīmes - rēķina vienu eksemplāru patur sev, bet otru eksemplāru atdod Izpildītāja pārstāvim.
4. **Līguma summa un norēķinu kārtība**
	1. Līguma summa ir **EUR 8900.00** (Astoņi tūkstoši deviņi simti euro un 00 centi), neieskaitot 21% pievienotās vērtības nodokli (PVN).
	2. Līguma summā ietilpst visas ar Tehniskajā specifikācijā noteikto prasību izpildi saistītās izmaksas.
	3. Līguma 2. pielikumā noteiktā Līguma summas apmaksa tiks veikta ne vēlāk kā 15 (piecpadsmit) kalendāro dienu laikā pēc abpusēja pieņemšanas nodošana akta un rēķina parakstīšanas brīža, pārskaitot Līguma summu uz Izpildītāja norādīto bankas kontu, izņemot gadījumu, kad saskaņā ar Līguma 7. sadaļā noteikto kārtību tiek pieprasīts Līgumsods.
5. **Pušu pienākumi un tiesības**
	1. Pasūtītāja pienākumi un tiesības:
		1. Pasūtītāja tiesības ir saņemt G1 saskaņā ar Līguma un/vai Iepirkuma Nolikuma nosacījumiem.
	2. Izpildītāja pienākumi un tiesības:
		1. Izpildītāja tiesības ir saņemt samaksu par veikto G1 uzlabojumu saskaņā ar Līguma nosacījumiem;
		2. Izpildītājs apņemas pēc Pasūtītāja lūguma nekavējoties novērst G1 darbības traucējumus.
	3. Katra Puse ir atbildīga par Līguma nepildīšanu vai par to, ka Līgums nav pienācīgi izpildīts tās vainas dēļ.
6. **Līgumsods**
	1. Gadījumā, ja Izpildītājs neizpilda saistības, paredzētajos termiņos, un Pasūtītājs rakstiski pieprasa no Izpildītāja maksāt Līgumsodu, Izpildītājs maksā Pasūtītājam Nokavējuma procentus 0.1% (viena desmitā daļa procenta) apmērā no Līguma summas bez PVN par katru nokavēto dienu, ja minētais nokavējums radies Izpildītāja vai Izpildītāja Līgumā iesaistītu trešo personu dēļ.
	2. Gadījumā, ja Pasūtītājs nesamaksā Izpildītājam Līguma maksājumu paredzētajos termiņos, un Izpildītājs rakstiski pieprasa no Pasūtītāja maksāt Izpildītājam Līgumsodu, Pasūtītājs maksā Izpildītājam Nokavējuma procentus 0.1% (viena desmitā daļa procenta) apmērā no Līguma summas bez PVN par katru nokavēto dienu.
	3. Gadījumā, ja Līguma izpilde pēc abpusējas līguma parakstīšanas tiek pārtraukta Izpildītāja vainas dēļ, Izpildītājs maksā Pasūtītājam līgumsodu 10% (desmit procentu) apmērā no Līguma kopējās summas bez PVN.
7. **Nepārvarama vara**
	1. Šī Līguma izpratnē nepārvarama vara nozīmē notikumu, kas ir ārpus Puses pamatotas kontroles un kas padara Pusei savu no šī Līguma izrietošo saistību izpildi par neiespējamu.
	2. Puses nespēja pildīt kādu no savām saistībām saskaņā ar Līgumu netiks uzskatīta par atkāpšanos no šī līguma vai saistību nepildīšanu, ja Puses nespēja izriet no nepārvaramas varas notikuma, ja Puse, kuru ietekmējis šāds notikums (a) ir veikusi visus pamatotos piesardzības pasākumus, veltījusi nepieciešamo uzmanību un spērusi pamatotos alternatīvos soļus, lai izpildītu šī Līguma noteikumus, un (b) ir informējusi otru Pusi pēc iespējas ātrāk par šāda notikuma iestāšanos.
	3. Jebkurš periods, kurā Pusei saskaņā ar šo Līgumu ir jāveic kāda darbība vai uzdevums, ir pagarināms par periodu, kas pielīdzināms laikam, kurā Puse nespēja veikt šādu darbību nepārvaramas varas ietekmē.
	4. Ja nepārvaramas varas apstākļi turpinās ilgāk par 1 (vienu) mēnesi, Pusēm jāvienojas par saistību izpildes atlikšanu, izbeigšanu vai turpināšanas procedūru.
8. **Līguma darbības termiņš**
	1. Šis Līgums stājas spēkā pēc tā abpusējas parakstīšanas un darbojas līdz Līgumā noteikto saistību pilnīgai izpildei.
9. **Līguma grozīšana un izbeigšana**
	1. Līgumu var grozīt, papildināt vai mainīt Līguma nosacījumus (izņemot Līguma summu),
	ievērojot Publisko iepirkumu likuma 67.1 pantā noteiktos nosacījumus, lai tā izpilde būtu Pusēm izdevīga, noformējot rakstisku Pušu vienošanos, kas kļūst par šī Līguma neatņemamu sastāvdaļu.
	2. Ja Izpildītājs nepilda vai pārkāpj šī Līguma saistības, Pasūtītājs ir tiesīgs vienpusējā kārtībā atkāpties no šī Līguma, paziņojot par to rakstiski otrai Pusei 15 (piecpadsmit) dienas iepriekš.
10. **Strīdu izskatīšanas kārtība**
	1. Puses pieliks visas pūles, lai savstarpēji risinātu visus strīdus, kas izriet vai rodas saistībā ar šo Līgumu vai tā interpretāciju.
	2. Jebkura strīda risināšanai Pušu starpā par jautājumiem, kas izriet no šī Līguma un ko neizdodas atrisināt 30 (trīsdesmit) dienu laikā pēc tam, kad viena no Pusēm saņēmusi otras Puses pieprasījumu savstarpējam risinājumam, jebkura no Pusēm ir tiesīga vērsties tiesā. Strīda risināšana notiks saskaņā ar Latvijas Republikā spēkā esošajiem normatīvajiem aktiem.
11. **Citi noteikumi**
	1. Līgums sastādīts uz 5 (piecām) lapām un parakstīts 2 (divos) eksemplāros, katrai Pusei pa vienam eksemplāram. Visiem eksemplāriem ir vienāds juridiskais spēks.
	2. Līguma 2 (divi) pielikumi ir šī Līguma neatņemamas sastāvdaļas:

1. pielikums – Tehniskais piedāvājums un tehniskā specifikācija;

2. pielikums – Finanšu piedāvājums.

* 1. Pusēm ir jāinformē vienai otra nedēļas laikā par savu rekvizītu (nosaukuma, adreses, norēķinu rekvizītu un tml.) un par Līguma izpildi atbildīgo personu maiņu rakstiski, apstiprinot ar parakstu un zīmogu. Šādā gadījumā atsevišķi Līguma grozījumi netiek gatavoti.
1. **Pušu juridiskās adreses, bankas rekvizīti un paraksti**

|  |  |  |  |
| --- | --- | --- | --- |
|  |  |  |  |
| **Pasūtītājs** | **Izpildītājs** |  |  |

**SIA “Latvijas Lauku konsultāciju un SIA “BATSOFT”**

**izglītības centrs”** Reģ.Nr. 40003246207

Reģ. Nr. 40003347699 PVN reģ.Nr.LV40003246207

PVN reģ.Nr. LV40003347699

Rīgas iela 34, Ozolniekos, Brīvības gatve 224, Rīga, LV-1039

Ozolnieku pagasts,

Ozolnieku novads,

LV-3018

Konts: LV37HABA0551020368284 Konts: LV25HABA0062589745551

\_\_\_\_\_\_\_\_\_\_\_\_\_\_\_\_\_\_\_\_\_ E.Linde ­­­­\_\_\_\_\_\_\_\_\_\_\_\_\_\_\_\_\_\_\_M.Blūma

**TEHNISKĀ SPECIFIKĀCIJA**

Iepirkumam „Uzlabojumi G1”.

Iepirkuma identifikācijas Nr. LLKC 2016/7

**Paredzamie uzlabojumi G1:**

|  |
| --- |
| 1. Bāzes sagatavošana:1.1. Bāzes metadatu sagatavošana failu skripta veidā no Firebird versijas 1.5;1.2. Izpildīt šo skriptu Firebird versijā 3.0 un notestēt funkcionalitāti, kas nesaskan ar Firebird 3.0 versiju, pārliecināties, ka visi trigeri un procedūras strādā korekti;1.3. Izmainīt tās vietas, kas pēc testu rezultātiem neatbilst Firebird 3.0 versijas prasībām. |
| 2. Jaunās bāzes izveidošana:2.1. Datu bāzes metadatu ielāde tukšā Firebird 3.0 datu bāzē;2.2. Importēt jaunajā datu bāzē vecās bāzes  tabulas; 2.3.Importēt jaunajā bāzē  visus datus. |
| 3. Statisko SQL pieprasījumu eksports no  programmas, pārbaude, testēšana, labošana. |
| 4. Dinamiski ģenerētu SQL pieprasījumu testēšana, labošana, nepieciešamības gadījumā jaunu SQL pieprasījumu izveidošana. |
| 5. DLL un palīgprogrammu testēšana un pielāgošana darbam ar  Firebird 3.0 datu bāzi.  |

**FINANŠU PIEDĀVĀJUMS**

Iepirkumam „Uzlabojumi G1”.

Iepirkuma identifikācijas Nr. LLKC 2016/7

|  |  |  |
| --- | --- | --- |
|  | **Priekšmets** | **cena, EUR (bez PVN 21%)** |
| 1. | Datorprogrammas G1 uzlabojumi | 8900.00 |
|  | **PVN (21%)** | 1869.00 |
|  | **Kopā cena ar PVN** | 10769.00 |